Skyfies en projektor laat my verlang | Netwerk24
Skyfies en projektor laat my verlang
Deur Lize van Dyk, Somerset-Wes 03 Desember 2019 00:00
Dana Snyman se heerlike rubriek “Met skyfies op die spoor van die verlede” in Die Burger van 30 November het my vêr in my gedagtes teruggeneem.
My pa het glad nie foto’s geneem nie, net skyfies, nadat hy en my ma getroud is. Hy het dit voortgesit gedurende ons drie susters se grootwordjare, elke jaar getrou.
Elke Desembervakansie is die skyfies en die projektor uitgehaal, al die prente van die muur afgehaal sodat daar ’n wit skerm teen die muur was en dan het ons almal ’n paar aande van heerlike skyfies kyk en stories luister beleef.
Toe die kleinkinders groot genoeg was, was dit hul grootste vreugde om vakansie-aande hul mammas en tannies te sien toe “hulle nog klein was”.
Die skyfieprojektor het intussen gebreek en ek verlang na die tye wat ons as familie só saam gekuier het met lank terug se herinneringe.
Meer oor: My Stem | Dana Snyman